**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.7

2024. gada 17. septembrī

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Agris Blumers, Aiga Briede, Antra Kamala, Artis Ārgalis, Beāte Kožina, Dace Bērziņa, Dina Graviņa, Diāna Buivide, Gunita Gulbe, Guntis Mesters, Ilze Rubene, Ilze Žūriņa-Davidčuka, Iveta Beļauniece, Iveta Umule, Izita Kļaviņa, Juris Graudiņš, Klinta Brojeva, Kristiāna Pamše, Liene Berga, Lāsma Liepiņa, Māris Beļaunieks, Raimonds Straume, Raivis Galītis, Rasa Zeidmane, Rihards Būda, Sandra Smiltniece, Santa Čingule, Sarma Kacara, Sintija Zute, Liene Bukne, Ģirts Ieleja.

**Darba kārtība:**

1. Par darba kārtību.
2. Par grozījumiem Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā” un noteikumu jaunās redakcijas nodošanu sabiedrības viedokļa noskaidrošanai.
3. Par grozījumu veikšanu Limbažu novada domes 2016.gada 16.jūnija lēmumā “Par Limbažu novada pašvaldības iesaistīšanos Nacionālajā veselīgo pašvaldību tīklā”.
4. Par projekta "Veselības veicināšanas un slimību profilakses pasākumi Limbažu novadā" īstenošanu.
5. Par speciālistam izīrējamās telpas statusa noteikšanu (Limbažu pilsēta).
6. Informācija par Deklarētās dzīvesvietas anulēšanas un dzīvokļu jautājumu risināšanas komisijas jūlija un augusta sēdēs pieņemtajiem lēmumiem.
7. Informācijas.

**1.**

**Par darba kārtību**

Ziņo Regīna Tamane, debatēs piedalās Andris Garklāvs, Aiga Briede

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 4 deputāti (Rūdolfs Pelēkais, Jānis Remess, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** deputāts Andris Garklāvs, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumiem Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā” un noteikumu jaunās redakcijas nodošanu sabiedrības viedokļa noskaidrošanai.
3. Par grozījumu veikšanu Limbažu novada domes 2016.gada 16.jūnija lēmumā “Par Limbažu novada pašvaldības iesaistīšanos Nacionālajā veselīgo pašvaldību tīklā”.
4. Par projekta "Veselības veicināšanas un slimību profilakses pasākumi Limbažu novadā" īstenošanu.
5. Par speciālistam izīrējamās telpas statusa noteikšanu (Limbažu pilsēta).
6. Informācija par Deklarētās dzīvesvietas anulēšanas un dzīvokļu jautājumu risināšanas komisijas jūlija un augusta sēdēs pieņemtajiem lēmumiem.
7. Informācijas.

**2.**

**Par grozījumiem Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā” un noteikumu jaunās redakcijas nodošanu sabiedrības viedokļa noskaidrošanai**

Ziņo Ilze Rubene, debatēs piedalās Rūdolfs Pelēkais, Aiga Briede, Andris Garklāvs,

Regīna Tamane

Pamatojoties uz izmaiņām Sociālo pakalpojumu un sociālās palīdzības likumā un grozījumiem Ministru kabineta 2005. gada 15. novembra noteikumos Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, kas stājās spēkā š.g. 4. maijā, nepieciešams veikt grozījumus Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā”.

Grozījumi paredz papildināt Limbažu novada Sociālajā dienestā pieejamo pakalpojumu klāstu ar sociālā mentora pakalpojumu. Tas paredz papildu atbalsta pasākumu sniegšanu pilngadību sasniegušajiem ārpusģimenes aprūpē bijušajiem bērniem un adoptētajiem bērniem, kuriem ar tiesas spriedumu atcelta adopcija līdz 21 gada vecumam vai kuri mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā, – līdz 24 gadu vecuma sasniegšanai.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Sociālo pakalpojumu un sociālās palīdzības likuma 33. panta ceturto daļu un 36. panta sesto daļu, Pašvaldību likuma 4. panta pirmās daļas 9. punktu, 44. panta otro daļu un 46. panta trešo daļu, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošos noteikumus “Par grozījumiem Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā” sabiedrības viedokļa noskaidrošanai (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada Sociālajam dienestam pēc viedokļu saņemšanas tos apkopot un atspoguļot saistošo noteikumu projekta paskaidrojuma rakstā.
4. Uzdot Limbažu novada Sociālajam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Par grozījumiem Limbažu novada pašvaldības domes 2024. gada 25.janvāra saistošajos noteikumos Nr.1 “Par sociālajiem pakalpojumiem Limbažu novadā” paskaidrojuma rakstu (pielikumā).
6. Atbildīgo par lēmuma izpildi noteikt Limbažu novada Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

**3.**

**Par grozījumu veikšanu Limbažu novada domes 2016. gada 16. jūnija lēmumā “Par Limbažu novada pašvaldības iesaistīšanos Nacionālajā veselīgo pašvaldību tīklā”**

Ziņo Ģirts Ieleja

Limbažu novada dome 2016. gada 16. jūnijā pieņēma lēmumu “Par Limbažu novada pašvaldības iesaistīšanos Nacionālajā veselīgo pašvaldību tīklā” (protokols Nr.12, 1.§), pievienojoties Nacionālajam veselīgo pašvaldību tīklam.

Pamatojoties uz Pašvaldību likuma 4. panta pirmās daļas 6. punktu, 5. panta pirmo daļu, 10. panta pirmās daļas 13. punktu, **atklāti balsojot: PAR** – 5 deputāti (Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** deputāts Andris Garklāvs, komiteja **NOLEMJ:**

1. Veikt grozījumu Limbažu novada domes 2016. gada 16. jūnija lēmuma “Par Limbažu novada pašvaldības iesaistīšanos Nacionālajā veselīgo pašvaldību tīklā” (protokols Nr.12, 1.§) 2. punktā, to izsakot šādā redakcijā:

“2. Par Nacionālā veselīgo pašvaldību tīkla pārstāvjiem Limbažu novadā noteikt SIA “Limbažu slimnīca” valdes locekli Lieni Česli, Limbažu novada pašvaldības Domes priekšsēdētāja 2. vietnieku Rūdolfu Pelēko un Limbažu novada pašvaldības attīstības un projektu koordinatori Klintu Brojevu.”

1. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu domes sēdē.

**4.**

**Par projekta** **"Veselības veicināšanas un slimību profilakses pasākumi Limbažu novadā" īstenošanu**

Ziņo Diāna Buivide, debatēs piedalās Regīna Tamane, Andris Garklāvs, Ģirts Ieleja, Aiga Briede, Rūdolfs Pelēkais

Centrālā finanšu un līgumu aģentūra ir izsludinājusi ierobežotu projektu iesniegumu atlasi Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākumā "Veselības veicināšanas un slimību profilakses pasākumu īstenošana vietējai sabiedrībai". Projekta iesniegšanas termiņš ir 2024. gada 2. oktobris.

Atbilstoši Ministru kabineta 2024. gada 9. jūlija noteikumiem Nr. 448 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu īstenošana vietējai sabiedrībai" īstenošanas noteikumi” (turpmāk - MK noteikumi), Limbažu novada pašvaldībai ir iespēja Limbažu novada teritorijā īstenot veselības veicināšanas un slimību profilakses pasākumus tādās jomās kā seksuālā un reproduktīvā veselība, atkarību mazināšana un profilakse, traumatisma mazināšana, psihiskā veselība, veselīgs uzturs, fiziskās aktivitātes, veselības veicināšana un slimību profilakses uzlabošana, prenatālās un agrīnās bērnības vecāku prasmju programmas.

Projekta īstenošanas termiņš – 2029. gada 31. decembris.

Saskaņā ar MK noteikumiem Limbažu novadam pieejams kopējais attiecināmais finansējums 223 006,00 EUR, no kuriem 189 555,10 EUR ir Eiropas Sociālā fonda Plus (turpmāk – ESF+) finansējums un 33 450,90 EUR ir valsts budžeta finansējums.

Projekta īstenošanai iespējams saņemt ESF+ un valsts budžeta finansējuma avansu 30% jeb 66 901,80 EUR apmērā. Limbažu novada pašvaldībai jānodrošina 10% jeb 22300,60 EUR projekta priekšfinansēšana.

Pamatojoties uz Pašvaldību likuma 4. panta pirmās daļas 6. punktu, 5. pantu un 10. panta pirmās daļas ievaddaļu, **atklāti balsojot: PAR** – 5 deputāti (Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** deputāts Andris Garklāvs, komiteja **NOLEMJ:**

1. Atbalstīt ieceri iesniegt projekta iesniegumu Centrālās finanšu un līgumu aģentūras Kohēzijas politikas fondu vadības informācijas sistēmā un īstenot projektu "Veselības veicināšanas un slimību profilakses pasākumi Limbažu novadā".
2. Noteikt projekta kopējās attiecināmās izmaksas 223 006,00 EUR, no tām ESF+ finansējums 189 555,10 EUR un valsts budžeta finansējums 33 450,90 EUR .
3. Projekta atbalsta gadījumā izpilddirektoram ar rīkojumu noteikt projekta komandu, projekta vadītājam vērsties Limbažu novada pašvaldībā par saņemtā atbalsta iekļaušanu Limbažu novada pašvaldības budžetā un par projektam nepieciešamā priekšfinansējuma piešķiršanu.
4. Atbildīgo par lēmuma izpildi noteikt Attīstības un projektu nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdei.

**5.**

**Par speciālistam izīrējamās telpas statusa noteikšanu (Limbažu pilsēta)**

Ziņo Regīna Tamane, debatēs piedalās Rūdolfs Pelēkais

Tehnisku iemeslu dēļ ziņojums netiek sniegts.

Nepieciešams noteikt speciālistam izīrējamās telpas statusu dzīvoklim Nr.45, Jaunā ielā 7A, Limbažos un nepieciešams izīrēt to personai no dzīvokļu pieprasītāju uzskaites rindas (kvalificēts speciālists).

Saskaņā ar likuma “Par palīdzību dzīvokļa jautājumu risināšanā” 11.panta trešo daļu, *Pašvaldības dome vai tās deleģēta institūcija ar atsevišķu lēmumu ir tiesīga pašvaldībai piederošai vai tās nomātai neizīrētai dzīvojamai telpai noteikt speciālistam izīrējamas dzīvojamās telpas statusu. Dzīvojamā telpa, kurai noteikts speciālistam izīrējamas dzīvojamās telpas statuss, tiek izīrēta, ievērojot šā likuma III1 nodaļas noteikumus.*

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 50.punktu, *Dzīvokļu komisija pieņem lēmumu ieteikt Domei pašvaldībai piederošai neizīrētai dzīvojamai telpai noteikt speciālistam izīrējamas dzīvojamās telpas statusu.*

Iepazinusies ar sagatavoto lēmuma projektu, Deklarētās dzīvesvietas anulēšanas un dzīvokļu jautājumu risināšanas komisijas 09.09.2024. (sēdes protokols Nr.17, 19.§) priekšlikumu, pamatojoties uz likuma “Par palīdzību dzīvokļa jautājumu risināšanā” 11. panta trešo daļu, Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 50. punktu, **atklāti balsojot: PAR** – 5 deputāti (Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, balsojumā nepiedalās deputāts Andris Garklāvs, komiteja **NOLEMJ:**

1. Noteikt speciālistam izīrējamās telpas statusu neizīrētam dzīvoklim Nr.45, Jaunā ielā 7A, Limbažos, Limbažu novadā, dzīvokļa kopējā platība – 66,8 m2, dzīvojamā platība – 42,4 m2, 3 istabas.
2. Atbildīgo par lēmuma izpildi uzdot Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas priekšsēdētājai.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**6.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas jūlija un augusta sēdēs pieņemtajiem lēmumiem**

Informē Dina Graviņa

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja vietniece D. Graviņa informē par Deklarētās dzīvesvietas anulēšanas un dzīvokļu jautājumu risināšanas komisijas jūlija un augusta sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

**7.**

**Informācijas**

-

Sēdi slēdz plkst. 13:46

Sēdes vadītājs R. Tamane

Sēdes protokoliste D. Tauriņa